KETELGEBRAAIDE UIE Ek het al male sonder tal gesit en droom oor geregte waar in ek hierdie uie kan gebruik. So sit ek en dink aan sout groente as bykosse met hierdie krakerige uie bo-op gesprinkel. Of as ‘n bros bolaag vir slaaie of deel van ‘n vulsel vir ‘n heerlike kouevleis toebie, vervang crutons met die bros uie, risotto, viskoekies, poffertjies! Die lys hou net aan. Wat is jou gunsteling gebruik?
Wat vir my wonderlik is van hierdie uie, jy kan dit vir ongeveer 3 maande in jou yskas hou en dit bly heerlik. In my huis verdwyn dit soos die lekkergoed en koekies in die spens, spoorloos!
2 Uie, groot - in eweredige dikte gesny (2 mm)
1 k Koekmeel (kan met maizena of chickpea meel vervang word vir gluten allergie)
1 k Mielieblom (maizena / cornstarch)
1 t Gerookte paprika of gewoon
1. Plaas die gesnyde uie ringe in die karringmelk vir ten minste 4 - 12 ure.
2. Meng die res van die bestanddele saam en sif goed deur sodat alle bestanddele goed deur gemeng is. 3. Verwyder klein hoeveelhede uie uit die karringmelk, skud eksta vog af en plaas in die meel mengsel, bedek goed met die meel. Alternatiewelik, plaas meel in sakkie en skud die uie in die meel. Baie belangrik laat die uie eers vir 'n uur staan voordat dit gebraai word sodat die meel nie af gaan nie. Oornag is nog beter.
4. Voorverhit olie. Plaas genoeg olie in die kastrol sodat die uie goed bedek word. 5. Braai klein hoeveelhede op ‘n slag sodat dit nie aan mekaar vas sit nie. Plaas op dreineringspapier en laat afkoel. Plaas in lugdigte houer en hou in die yskas.
6. Die meel kan gesif word en gestoor word vir latere gebruik vir nog ‘n baksel oor ‘n week of wat.
HOEVEELHEID: 2 - 4 porsies.
GROENBONE EN SAMPIOEN GEREG Sandra Saayman jy is net die beste. Ek het hierdie ongelooflike reseppie by haar gekry so ‘n rukkie gelede en toe getoets. Die dis is uiters veelsydig. Daarom kan jy dit saam met braaivleis, potjie, of as bykos by jou gewone kookkos bedien. Dit is heerlik...dankie Sandra!
350 g Groenbone - franse styl gesny - skuins in lang repies
200 g Sampioene - afgevee en in skyfies gesny
100 g Uie
50 g Margarien - bak soort
¾ Pakkie sampioenroomsop poeier
1. Kook die bone in soutwater tot net sag, ongeveer 5 minute. Dreineer baie goed.
2. Verhit die margarien in ‘n pan en braai die sampioene tot sag.
3. Verwyder die sampioene eers van hitte. Voeg die suurlemoensap by en geur met aromat. 4. Voeg die soppoeier by die melk en roer baie goed sodat die mengsel nie klonte maak nie. Gooi die mengsel by die sampioen mengsel en sit terug oor hitte. 5. Voeg die bone en uie by, kook vir ongeveer 10 minute by matige hitte. 6. Bedien warm.
BRON: Sandra Saayman, 2015, getoets en verwerk deur Annelien Pienaar.
Donderdag, 24 Desember 2015
ALGEMENE OMSKAKELINGS TABELLE 250 ml of 1 koppie = hoeveel gram
All Branflakes: 50 g
Appelkose - gedroog: 150 g
Appelkoos konfyt: 330 g
Amandels - gevlok: 150 g
Aartappels - rou - gerasper: 125 g
Asyn: 250 g
Bruismeel: 140 g
Bruinbroodmeel: 140 g
Botter of Margarien: 230 g
Brood krummels: 125 g
Cheddar - gerasper: 100 g
Dadels: 150 g
Gemengde skil: 150 g
Gerolde koring: 200 g
Grondboontjies - gedop: 150 g
Geel wortels - gerasper: 125 g
Geel en bruin suiker: 200 g
Ham - gekap: 125 g
Hawermout: 80 g
Koekmeel: 140 g
Klapper: 80 g
Koekie krummels - droog: 120 g
Koekie krummels - vars: 125 g
Kersies - gesny: 150 g
Kersies - heel: 160 g
Koekvrugte: 150 g
Koringkiem: 80 g
Konfyt - appelkoos: 330 g
Maaskaas - roomkaas: 250 g
Mozzarella - gerasper: 125 g
Mielieblom (maizena): 120 g
Margarien: 230 g
Mieliemeel - fyn: 160 g
Melk: 250 g
Melkpoeier: 250 g
Nuttywheat: 150 g Neute - algemeen - ongesout: 100 g
Okkerneute: 100 g
Olie: 250 ml
Pruimedante - ontpit: 150 g
Pekanneute: 100 g
Papawersaad: 150 g
Pampoen - gaar - fyn: 225 g
Piesang - fyn gemaak: 225 g
Kellogs cornflakes: 50 g
Rosyntjies - korente en sultana’s: 150 g
Rys meel: 160 g
Rys - wit - bruin: 200 g
Rice Krispies: 35 g
Semolina: 160 g
Sjokolade splinters: 200 g
Semels: 30 g
Sprinkel neute: 150 g
Sesame saad: 150 g
Sonneblom saad: 150 g
Strooisuiker: 210 g
Sampioene: 70 g
Spinasie - rou: 200 g
Sap: 250 g
Stroop: 350 g
Suiker - wit - bruin - geel: 200 g
Versiersuiker: 130 g
Vla poeier: 120 g
Witbroodmeel: 140 g
Wheatbix: 50 g
OOND TEMPERATURE 100 ˚ C = 200 ˚ F
110 ˚ C = 225 ˚ F
120 ˚ C = 250 ˚ F
140 ˚ C = 275 ˚ F
150 ˚ C = 300 ˚ F
160 ˚ C = 325 ˚ F
180 ˚ C = 350 ˚ F
190 ˚ C = 375 ˚ F
200 ˚ C = 400 ˚ F
220 ˚ C = 425 ˚ F
230 ˚ C = 450 ˚ F
240 ˚ C = 475 ˚ F
HOOGTE BO SEESPIEËL VIR INTERNASIONALE RESEPTE SE AANPASSINGS
Moenie kommer as jy in Suid Afrika woon nie. Hierdie inligting is van toepassing op ons internasionale lede wat ons resepte wil gebruik. Dus poog ek om hulle te help om ons resesepte met suskes daardie kant te bak. Indien jy graag internasionale resepte wil gebruik dink ek jy sal wel baat vind by die onderstaande inligting om dan dienooreenkomstig aanpassings te maak. KOM ONS DOEN 'N LEKKER TOETS!
Ek woon in die binneland en ons water kook teen 96 ˚ C hier by ons. Dus is my oond temperature vir my bakwerk soos in die resepte teen hierdie omstandighede aangepas. Kook bietjie jou water en meet of jy ‘n verskil kry? Indien jy by die kus woon sal jou water langer neem om te kook en teen 100 ˚ C eers kook. Wanneer jy die som doen is daar dus ‘n 4 grade verskil. So wat nou? Jy moet dus ‘n 4 grade aanpassing maak, of optel of aftrek.
OOND TEMPERATURE VOLGENS HOOGTE BO SEESPIEËL
900 m: verhoog oond temperatuur met 5 ˚ C / 25 ˚ F
1500 m: verhoog oond temperatuur met 10 ˚ C / 50 ˚ F
2100 m: verhoog oond temperatuur met 10 ˚ C / 50 ˚ F
3000 m: verhoog oond temperatuur met 10 ˚ C / 50 ˚ F
MEEL AANPASSINGS PER 250 ML / 140 G / 1 KOPPIE VOLGENS HOOGTE BO SEESPIEËL
900 m: bly net so
1500 m: bly net so
2100 m: vermeerder met 15 ml
3000 m: vermeerder met 15 ml
SUIKER AANPASSINGS PER 250 ML / 200 G / 1 KOPPIE VOLGENS HOOGTE BO SEESPIEËL
900 m: verminder met 0 - 15 ml
1500 m: verminder met 15 - 30 ml
2100 m: verminder met 30 - 45 ml
3000 m: verminder met 30 - 45 ml
BAKPOEIER AANPASSINGS PER 5 ML VOLGENS HOOGTE BO SEESPIEËL
900 m: verminder met 0 - 0.5 ml
1500 m: verminder met 1 ml
2100 m: verminder met 1 ml
3000 m: verminder met 1 ml
VLOEISTOF AANPASSINGS PER 250 ML / 250 G / 1 KOPPIE VOLGENS HOOGTE BO SEESPIEËL
900 m: vermeerder met 0 - 30 ml
1500 m: vermeerder met 30 - 45 ml
2100 m: vermeerder met 45 - 60 ml
3000 m: vermeerder met 45 - 60 ml
Teelepels (t) Eetlepels (e)
knippie = 1 ml ¼ t = 2 ml ½ t = 3 ml 1 t = 5 ml 1 e = 15 ml ⅓ k = 80 ml ⅔ k = 170 ml 1 k = 250 ml 1¼ k = 315 ml
1½ k = 375 ml
1¾ k = 440 ml
2 k = 500 ml
3 k = 750 ml
4 k = 1 kg
ONSE (OUNCES) EN PONDE (POUNDS)
½ ons = 15 g
1 ons = 30 g
2 onse = 60 g
3 onse = 90 g
4 onse = 125 g
5 onse = 150 g
6 onse = 180 g
7 onse = 210 g
8 onse = 250 g
1 pond = 500 g
2 pond = 1 kg
PINTE EN ML
30 ml = 2 e
60 ml = 4 e
150 ml = ¼ pint
300 ml = ½ pint
450 ml = ¾ pint
900 ml = 1½ pint
1.25 liter = 2 pinte
1.8 liter = 3 pinte
2.5 liter = 4 pinte
LINKS VIR EKSTRA HULP https://www.spar.co.za/Tips/View/Food-Tips/Converting-Grams-to-Mililitres
Woensdag, 23 Desember 2015
As kind het ek niks van dadels in die algemeen gehou nie. Ek dink ek het dit iewers geëet en dit was nie mooi sag gemaak voordat dit gebruik is nie. Maar toe trou ek met ‘n man wie se Ma die heerlikste blokkies maak! Nooit ‘n resep van haar gevra nie, want sy het ons altyd met dit oorlaai. Na haar dood het die skoon sussies haar boeke weg en ek het nooit die geleentheid gekry of die vrymoedigheid om vir die resep te vra nie. So sit ek eendag en blaai deur ‘n ou handgeskrewe boekie van my Ma en sien ‘n soortgelyke resep wat vir my sin maak. So begin ek mos ook die dadel vingers maak. Ek het geskaaf en skuur aan die tekstuur totdat ek dit soos ouma Ria se resep kon kry. Onlangs besluit ek mos om gou weer blokkies vir die seuns te maak want dit is vakansie tyd en dit is ‘n geswem en speel, as hulle uit die swembad kom is hulle rasend lus vir ‘n soetigheidjie. MMMhhh een probleem ek het net 1 pakkie Marie koekies en weet as ek die resep halveer dit nie lank genoeg gaan hou nie. Die waaghals in my steek nek uit en gooi to Rice krispies in.Wel, die kinders was so vol lof dat ek self ook eers moes proe. Jip, ek sal dit nooit weer die resep sonder die Rice krispies maak nie. Dit is voorwaar ‘n wenresep! RESEP
*Indien jy nie die Rice krispie weergawe wil maak nie, gebruik 400 g Marie koekies. METODE
4. Voeg die koekies en rice krispies by en meng goed deur. Plaas in ‘n gesmeerde pan wat goed gesprinkel is met ekstra klapper sodat die koekies maklik kan uitkom. Die mates van my groot beskuit pan is 30 cm x 45 cm pan en druk plat in pan en laat eers buite afkoel. Daarna sny in vingers binne in die pan. Plaas in yskas om verder te set voordat jy die blokkies skei en dan in ‘n bak met lae waspapier pak. Hou in die yskas of vrieskas. 5. In die vrieskas hou die blokkies maande!
BRON: Annelien Pienaar se verwerking van my ma Hantie Bezuidenhout se resep, 2015, www.bosenbergguestfarm.co.za
GEMARINEERDE BROCCOLI EN BLOMKOOL SLAAI Ek was swanger met my laatlam dogtertjie en onthou dit was moedersdag toe ek hierdie ongelooflike slaai geëet het by ‘n naburige restaurant. Ek en my skoonma kon nie genoeg van die slaai geskep kry nie, so erg dat my man met ons geraas het ons mors sy geld, hoekom eet ons nie vleis nie? Die chef het die resep vir my gegee en soos dit my natuur is, het ek geskaaf en skuur totdat die smaak vir my reg was. Die oorspronklike resep het nie feta en neute ingehad nie. Die slaai kan net met broccoli of met blomkool gemaak word. Wel, die slaai is ongelooflik!
Spek, ham, kekerertjies, grondbone, heerlike garnering idees!
500 g Blomkool 2 Wortels in wieletjies of repies
1 Soetrissie - in repies gesny
½ k Rosyne of pruimedante
1 ui - Ringetjies gesny - nie te dun
125 ml Neute van keuse - opsioneel (ek hou van gevlokte amandels)
250 g Feta kaas blokkies of cheddar
1. Kook water met sout in om die broccoli en blomkool te blansjeer.
Blansjeer is wanneer jy groente in vinnig kokende water dompel en dan vir 2 minute los, uithaal en in koue water dompel om die kook proses te stop. Haal dadelik uit.
2. Meng al die slaai bestanddele saam en maak die sous wat moet oor kom.
1 k Slaai olie (slaai olie kan wees sonneblom, canola, extra virgin olive oil)
½ k Gewone yoghurt
1. Klits die asyn en suiker saam en verhit oor medium hitte sodat suiker opgelos is. Laat afkoel tot lou warm en voeg die olie en yoghurt by, giet oor slaai en laat vir 5 ure marineer voor opdiening.
BRON: Die Ou Pastorie en verwerk deur Annelien Pienaar, 2010, www.bosenbergguestfarm.co.za
Ek is baie lief vir enige vorm van slaai, koud of warm. Ek geniet my slaaie as ‘n bykos, hoofmaal of kosblik bykos maar slaai is daar tenminste een keer per dag op ons borde. Hierdie slaai kan verder op getower word met die byvoeging van 1 k bestanddele ekstra of deel die koppie op soos bv: ½ k blokkies kaas met ½ k ham, spek of wat ook al. ‘n Rukkie gelede was ek weg met werk en my man het die slaai gemaak en die vorige aand se braaivleis wors in wieletjies in gesny. My kinders het gedink dit is koningskos. Geniet RESEP
1. Ek vind dat Tastic rys nie pap kook nie en beter werk vir hierdie slaai. Kook die rys in soutwater totdat dit gaar is en laat goed afkoel. 2. Braai die ui en soetrissie totdat dit gaar is. Voeg die knoffel en kierrie by en braai weer vir 1 minuut om die geure te laat ontwikkel.
METODE Meng alles goed deur en gooi oor net voor opdiening. Indien haastig kan alles saam gemeng word en so in die yskas geplaas word.
GARNERING - OPSIONEEL Vars spriet uie
Met die maak van hierdie koek word die eierwitte eers styf geklits en dan word die suiker by die witte geklop om 'n sagte meringue te maak. Daarna word die droeë bestanddele liggies ingevou.Die koek is baie lig in kleur, sponsagtig, maar nie so ryk in smaak soos die chiffonkoek met sy botter en eiergeel nie.
1. Voorverhit die oond na 175 ˚ C.
5. Vou die koekmeel nou in drie byvoegings by die eierwitte. Vou in ‘n figuur 8 die mengsel in en draai die bak soos jy werk, wees geduldig en werk stadig en saggies. Voeg dan weer ‘n deel van die meel by en dan die laaste deel. Skep in ongesmeerde pan. Onthou as jy nie 'n tuipan het nie, kan jy 'n gewone pan ook gebruik. 6. Bak die koek vir 40 - 45 minute totdat die koek gaar is. Laat die koek onderste bo afkoel. Indien jy ‘n tuitpan gebruik het wat nie voetjies het nie plaas ‘n glas in die middel op die tuit en balanseer die omgekeerde koek in die pan op die glas. Laat die koek tot yskoud afkoel voordat jy die koek versigtig met ‘n groente messe teen die kante begin los maak. MOONTLIKE FOUTE WAT MAG INSLUIP
Angelfood: Kyk die ligte kleur en fyn tekstuur.
WAT IS DIE VERSKIL TUSSEN ANGELFOOD KOEK EN CHIFFON KOEK?
Mense verwar die twee koeke omdat beide in dieselfde tuitpan met voetjies gebak word en dink dan dat dit dieselfde ding is.
Die koek word gemaak deur styfgeklopte eierwitte as rysmiddel. Die eierwitte word eers styf geklits, suiker by die witte gevoeg (soos 'n meringue) en dan baie versigtig in die res van die bestanddele met ‘n kokslepel ingevou om die lug te behou. Die koek is baie lig in kleur, sponsagtig, maar nie so ryk in smaak soos die chiffonkoek met sy botter en geel nie.
• bevat geen eiergeel • bevat geen vet
• kremetart word by die eierwitte ingeklits sodoende die eierwitte fermer te maak sodat dit die struktuur saam met die hoë persentasie suiker, kan ondersteun tydens die bakproses.
Chiffon: Kyk die geler kleur.
Kom voor soos ‘n sponskoek maar is baie fyner in tekstuur en ryker in smaak. Die gele word geskei en saam met water gemeng en later net soos die Angelfood koek met die eierwitte ingevou.
• bevat ‘n rysmiddel in die vorm van bakpoeier
• botter of olie
• minder suiker
Gewone botterkoek: Groot verskil in tekstuur
WIT EN DONKER SJOKOLADE TRUFFELS Gladste tekstuur wat ek in 'n lang tyd laas geproe het, smelt in die mond lekker!
HOEVEELHEID: Ongeveer 30. BRON: Annelien Pienaar, 2015, www.bosenbergguestfarm.co.za